hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu km en en en hu hu hu hu hu hu hu en sv fr hu hu hu sk hu hu hu hu hu en hu hu es hu hu hu en hu hu ru
A Kodályhub cookie-kat (sütiket) használ az oldal alapvető működése érdekében. Az oldal használatával kijelenti, hogy az Adatkezelési Tájékoztatót, valamint a Általános Szerződési Feltételeket elolvasta, és ezekkel egyetért.
A zene mindenkié - dokumentumfilm Kodály életéről
Kodály zenepedagógiai koncepciója a XXI. század perspektívájában
Az összes anyagunk egy érintésnyire.
Légy tagja a Kodályhub elkötelezett, aktív közösségnek
Demo video segíti mostantól a Zenegyűjtemény bővítését
A Kodály HUB eddigi működése során azt tapasztaltuk, hogy szívesen böngésznek, olvasnak az oldal anyagaiban, de nem mindenkiben van meg az elhatározás arra, hogy saját jó gyakorlatát, bevált dalait, játékait meg is ossza a Kodály HUB közösségével. Őket szeretnénk ösztönözni arra, hogy bátran hozzanak létre saját anyagokat és töltsék fel, osszák meg ezeket. Ehhez készítettünk egy kis videót, ami bemutatja a saját anyagok elkészítésének folyamatát, reméljük hasznosnak és érthetőnek találják majd.
Kiváló minősítést kapott az EU-tól a Kodály HUB projekt
A zeneoktatás innovatív módszereinek kidolgozására létrejött Kodály HUB lett az első magyar vezetésű felsőoktatási Erasmus-projekt, amely „Jó Gyakorlat” és „Sikertörténet” minősítést is nyert. A Liszt Ferenc Zeneművészeti Egyetem irányításával, rangos skót és holland társintézmények együttműködésével megvalósult kezdeményezésre egyre több országban figyelnek fel.
Nemrég zárult le az az európai uniós, Erasmus+ Stratégiai Partnerségi projekt a Liszt Ferenc Zeneművészeti Egyetem vezetésével, együttműködésben a Skót, illetve a Hágai Királyi Zeneakadémiákkal, amelynek eredménye a Kodály HUB elnevezésű ingyenes, online zenepedagógiai tudásközpont.
Bővebben: Kiváló minősítést kapott az EU-tól a Kodály HUB projekt
Megjelent az Alapfokú szolfézstanítás a gyakorlatban c. könyv második, átdolgozott kiadása
Az Alapfokú szolfézstanítás a gyakorlatban c. könyv - Papp Károlyné Papp Zsuzsanna és Spiegel Marianna munkája  - népszerűségét mi sem mutatja jobban, mint az a tény, hogy első kiadása már a megjelenés évében elfogyott. Örömmel értesítjük a szakmai köröket arról, hogy a Liszt Ferenc Zeneművészeti Egyetem Kodály Zoltán Zenepedagógiai Intézetének gondozásában és kiadásában megjelent és megrendelhető a hiánypótló kiadvány második, átdolgozott kiadása.
Bővebben: Megjelent az Alapfokú szolfézstanítás a gyakorlatban c. könyv második, átdolgozott kiadása
„Kodály módszer” a Kodály koncepció alapján - hagyomány és megújulás címmel 30 órás pedagógustovábbképzések indulnak
Az Emberi Erőforrások Minisztériumának támogatásával, a “Mindennapos Éneklés” program keretében hirdetjük meg ebben a félévben három vidéki helyszínen (Győr, Pécs, Debrecen) a nagysikerű „Kodály módszer” a Kodály koncepció alapján - hagyomány és megújulás című 30 órás akkreditált pedagógus-továbbképzéseinket.
Bővebben: „Kodály módszer” a Kodály koncepció alapján - hagyomány és megújulás címmel 30 órás...
Zenei képességfejlesztés, játékok, zenehallgatás az óvodáskorúak és kisiskolások számára címmel 60 órás továbbképzés indul óvodapedagógusok és tanítók számára
Az Emberi Erőforrások Minisztériumának Támogatásával a Mindennapos Éneklés Program keretében a Liszt Ferenc Zeneművészeti Egyetem Kodály Zoltán Zenepedagógiai Intézete 60 órás akkreditált továbbképző tanfolyamot hirdet óvodapedagógusok, alsó tagozaton ének-zenei nevelést is végző tanítók, szakképzett iskolai énektanárok, szolfézstanárok számára Zenei képességfejlesztés, játékok, zenehallgatás az óvodáskorúak és kisiskolások számára címmel.
Bővebben: Zenei képességfejlesztés, játékok, zenehallgatás az óvodáskorúak és kisiskolások számára címmel 60...
„IN MEMORIAM DR. SZABÓ HELGA” AKKREDITÁLT TOVÁBBKÉPZŐ TANFOLYAM BUDAPESTEN
Az Emberi Erőforrások Minisztériumának Támogatásával a Mindennapos Éneklés Program keretében a Liszt Ferenc Zeneművészeti Egyetem Kodály Zoltán Zenepedagógiai Intézete akkreditált továbbképző tanfolyamot hirdet óvodapedagógusok, alsó tagozaton ének zenei nevelést is végző tanítók, szakképzett iskolai ének-zene tanárok, szolfézstanárok és gyermekkórusokat és/vagy ifjúsági kórusokat vezető karnagyok számára.
A továbbképzések célja, hogy
az iskolai kórusok munkáját irányító karnagyok, valamint az iskolai ének-zene tantárgyat oktató zenepedagógusok számára gyakorlatközpontú szakmai továbbképzést nyújtson.
segítsen fejleszteni repertoár- és stílusismeretüket, módszertani kultúrájukat, s lehetőséget adjon számukra az iskolai éneklés sokszínűségének mélyreható megismerésére.
segítsen fejleszteni azokat a képességeket, technikákat, melyek a 6-12 éves korú gyermekek számára élményt adó zenei tevékenységre hangolják a pedagógusokat az iskolai élet szervezett és spontán keretein belül.
Bővebben: „IN MEMORIAM DR. SZABÓ HELGA” AKKREDITÁLT TOVÁBBKÉPZŐ TANFOLYAM BUDAPESTEN
Megjelent az angol nyelvű Zoltán Kodály's Writings on Music Education
Régóta várja az angol nyelvű közönség Kodály zenepedagógiai tárgyú írásainak, beszédeinek és interjúinak gyűjteményes kötetét. Bár a könyvben szereplő szövegek különböző céllal születtek, némelyik hosszabb, némelyik csupán néhány bekezdés terjedelmű, az olvasó számára világosan érzékelhető a mögöttük rejlő egységes esztétikai és intellektuális világkép: az éneklés és a szolmizáció fontossága a zeneoktatásban, a népzene és a nyugati művészi zene értékébe vetett hit, az elképzelés, hogy a zene jobb emberré tesz bennünket – ezek a gondolatok a kötet valamennyi lapját átitatják.
Bővebben: Megjelent az angol nyelvű Zoltán Kodály's Writings on Music Education
Forrai Katalin zenei nevelési elvei a gyakorlatban
Az alábbi film a világhírű magyar kisgyermekkori nevelés kiemelkedő alakjának, Forrai Katalinnak állít emléket. A film első része egy rendhagyó portré, míg a második a mester  módszereibe enged bepillantást.
A Kodály mindenkié c. dokumentumfilm elérhető
A Kodály-módszert általában olyan jelzőkkel társítjuk, mint világhírű, egyedülálló, védett szellemi örökség, és büszkék vagyunk arra, hogy Magyarország a bölcsője.
De tudatában vagyunk-e valójában annak, hogy mekkora kincs birtokában vagyunk? Látjuk-e miként tekint a világ erre az örökségre? A dokumentumfilmből megismerhetjük a módszer nemzetközi diadalútját, sikereit Kínától Európán át az Egyesült Államokig. Kiváló zenepedagógusok, zeneművészek mesélnek arról, hogyan változtatta meg tanításukat, a zenéről vallott gondolataikat, amikor találkoztak Kodály filozófiájával, és megértették rendszerének mély humanizmusát.
Bővebben: A Kodály mindenkié c. dokumentumfilm elérhető
3. oldal / 3
A Kodály HUB a világ bármely pontjáról elérhető, nyilvános on-line tudásközpont, mely a kodályi zenepedagógia elveit követő szakmai anyagokat kínál az élményalapú ének-zene tanításhoz. Leíró részei a kodályi zenepedagógiában történő tájékozódást segítik, a regisztráció után elérhető interaktív funkciók pedig a tudásmegosztást, az énektanárok közösségépítését szolgálják. A Zenegyűjtemény egy kereshető adatbázis, mely zenei anyagokat (dalokat, zenehallgatási anyagokat, stb.) tartalmaz. Minden dalhoz tartozik egy  közel 60 szempont szerinti elemzés, mely az alapvető zenei jellemzők mellett abban is orientál, hogy milyen életkorban, milyen alkalomra, milyen életkorú gyermekek számára, milyen zenei elem megtanítására alkalmas egy adott dal. A dalok többségéhez egy játékleírás is kapcsolódik, a feltöltést végző pedagógus saját alkotása, mely a dal játékos megtanítását szolgálja. A Közösséghez történő csatlakozás az országban tanító kollégákkal történő kapcsolatfelvételt, információcserét szolgálja. Az Eseménynaptár zenepedagógiához kapcsolódó hazai szakmai eseményeket tartalmaz.
Az oldal folyamatosan bővül, és minden felhasználót arra biztatunk, hogy saját gyakorlatában bevált anyagait bátran ossza meg a közösséggel és töltse föl azokat a Zenegyűjteménybe.
Ez a verzió kifejezetten a magyar énektanárok számára készült magyar nyelvű változat. A teljes világot lefedő angol nyelvű verzió a https://kodalyhub.com oldalon érhető el, angolul beszélő kollégáknak javasoljuk, hogy ide is regisztráljanak!
A Liszt Ferenc Zeneművészeti Egyetem Kodály Zoltán Zenepedagógiai Intézete
6000 Kecskemét, Kéttemplom köz 1., Hungary
A Kodály HUB a "Kodály HUB - Sing, Learn, Share" c. Erasmus+ Stratégiai Partnerségi projekt keretében, az Európai Unió Erasmus+ programjának támogatásával jött létre. Az oldal fenntartásához az NKA és az EMMI "Mindennapos éneklés" programja nyújt támogatást.
Copyright © 2021 LFZE. A KodályHUB a Liszt Ferenc Zeneművészeti Egyetem által bejegyzett védjegy